[{"text_idx": "#000002", "text": "Erronka berriei aurrea hartu nahi diegu formazioaren eta berrikuntzaren bidez. Enpresa hibridatzailea da gurea, erantzun berriak eta berritzaileak emateko prest dagoena."}, {"text_idx": "#000003", "text": "Norbere ongizatea guztion onura da, eta emunkideok gara Emunen indargunea. Pertsona erdigunean jarrita elkar zaintzen dugu, bezeroa ere horrela zaintzeko."}, {"text_idx": "#000004", "text": "Emunen sisteman eta kulturan eragiten dugu, denok berritzaile izan gaitezen. Gure jarrera horrek eragin zuzena dauka zerbitzuaren kalitatean."}, {"text_idx": "#000005", "text": "Balio kooperatiboek aukera ematen digute enpresaren egunerokoan modu aktiboan inplikatzeko eta gure jardun ekonomikoak gizartean inpaktu sozial iraunkorra sortzeko."}, {"text_idx": "#000006", "text": "Enpresa hibridatzailearen ideian oinarrituta, bezeroei lantzeko dituzten gai sozialak kudeatzen laguntzen diegu. Lantalde prestatua eta erantzulea daukagu bezeroa egin beharreko bide horretan gidatzeko."}, {"text_idx": "#000007", "text": "Gizartearen erronkei erantzun berritzaileak eskaintzen egiten dugu lan. Horrek geure buruari begiratzea eskatzen digu lehenengo. Nola ari gara gu? Zer inpaktu sortzen dugu? Hausnarketa horiek gure etxe barruan eginda goaz bezeroaren etxera. Erantzukizun hori ezinbestekoa da."}, {"text_idx": "#000008", "text": "Garrantzitsua da pertsonak ondo zaintzea: aukera ematea formatzeko, kontziliaziorako, elkarrekin ezagutzak partekatzeko... Izan ere, horrek erabateko eragina du pertsonen eta taldearen ongizatean, norbera ondo sentitzen bada taldea ere ondo egongo delako eta, beraz, pozik etorriko delako lanera."}]